Alliance française

Mae **Alliance française** [a] neu **AF** (Ffrangeg: Alliance française, ynganiad Ffrangeg: [aljɑ̃s fʁɑ̃sɛz]), yn sefydliad rhyngwladol sy'n anelu at hyrwyddo'r iaith Ffrangeg a'r diwylliant ffrancoffôn ledled y byd. Crëwyd ym Mharis ar 21 Gorffennaf 1883 dan yr enw *Alliance française pour la propagation de la langue nationale dans les colonies et à l’étranger* ("Cynghrair Ffrengig ar gyfer lluosogi’r iaith genedlaethol yn y trefedigaethau a thramor"), a elwir bellach yn syml fel L’Alliance française, ei phrif nod yw dysgu Ffrangeg fel ail iaith. Gyda'i bencadlys ym Mharis, roedd gan y Gynghrair 850 o ganolfannau mewn 137 o wledydd ar bob cyfandir cyfannedd yn 2014. Mae'r AF yn aelod o'r European Union National Institutes for Culture.

## Hanes a rôl
]]
Crëwyd yr Alliance ym Mharis ar 21 Gorffennaf 1883 gan grŵp yn cynnwys y gwyddonydd Louis Pasteur, y diplomydd Ferdinand de Lesseps, yr awduron Jules Verne ac Ernest Renan, a'r cyhoeddwr Armand Colin.

Mae'n ariannu'r rhan fwyaf o'i weithgareddau o'r ffioedd a gaiff o'i gyrsiau ac o rentu ei osodiadau. Mae llywodraeth Ffrainc hefyd yn darparu cymhorthdal sy'n cwmpasu tua phump y cant o'i chyllideb (bron i €665,000 yn 2003)

Mae mwy na 440,000 o fyfyrwyr yn dysgu Ffrangeg yn un o’r canolfannau a redir gan y Gynghrair, y mae ei rhwydwaith o ysgolion yn cynnwys:

* canolfan ym Mharis, Alliance française Paris Île-de-France
* lleoliadau ledled Ffrainc ar gyfer myfyrwyr tramor a
* 1,016 o leoliadau mewn 135 o wledydd.
Mae'r sefydliadau y tu allan i Baris yn rhyddfreintiau lleol sy'n cael eu rhedeg yn annibynnol. Mae gan bob un bwyllgor a llywydd. Mae brand Alliance française yn eiddo i ganolfan Paris. Mewn llawer o wledydd, cynrychiolir Alliance française Paris gan général Délégué. Mae Llywodraeth Ffrainc hefyd yn rhedeg 150 o Sefydliadau Diwylliannol Ffrengig ar wahân sy'n bodoli i hyrwyddo iaith a diwylliant Ffrainc.

Mae'r Cynghreiriau yn trefnu digwyddiadau cymdeithasol a diwylliannol, megis arddangosfeydd celf, gwyliau ffilm, cynulliadau cymdeithasol, clybiau llyfrau.

## Oriel

File:Alliance française Paris Ile-de-France.jpg|thumb|upright|Alliance française Paris Île-de-France, boulevard Raspail (allée Claude-Cahun-Marcel-Moore)
File:Alliance Française de Manille.jpg|thumb|upright|Alliance française de Manille, y gangen hynaf yn y Dwyrain Pell, yn ninas Makati, yn y Philipinau, bodoli ers yr 1920au
File:Alliance Francaise Mindelo 2006.jpg|thumb|*Alliance française* yn Mindelo, Ynys São Vicente, Cabo Verde
File:AF-La Paz.jpg|thumb|*Alliance française* yn La Paz, Bolifia
File:Aliançafrancesa.JPG|thumb|*Alliance française* yn Belo Horizonte, Brasil
File:Atelier de phonétique corrective.JPG|thumb|Swyddfa'r Alliance yn Wuhan, Tsieina
File:Astana-Alliance-francaise7776.jpg|thumb|Swyddfa Alliance Française yn Nur-Sultan, Casachstan
File:Alliance Française de Manille Bibliothèque.jpg|thumb|Médiathèque yr Alliance Française de Manille
File:Alliance francaise de Taiwan - Mediatheque espace audiovisuel.jpg|thumb|Alliance française yn Taiwan
File:Alliance Française de Moldavie - Médiathèque et espace multimédia.jpg|thumb|Swyddfa ym Moldofa 

## Sefydliadau iaith ryngwladol eraill
Mae'r Alliance Française yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

## Gweler hefyd
* Rhestr o sefydliadau hyrwyddo iaith a diwylliant ryngwladol
* Organisation international de la Francophonie
* Institut français

## Cyfeiriadau
## Dolenni allanol
* https://www.fondation-alliancefr.org/

Categori:Ffrangeg
Categori:Sefydliadau Ffrainc
Categori:Sefydliadau rhyngwladol
Categori:Sefydliadau 1983